Publication: Magyar Közlöny
Issue: MK-1999-62 (Year: 1999, Number: 62)
Era: 1990-2004
Section: 79/1998. (IV. 29.) Korm. rendelet 6. §-ának d) pontja
Paragraph Index: 413

a) A Szerződő Felek belső jogrendjüknek megfelelően meghatározzák — amennyiben azokat egyéb, mindkét Szerződő Fél által elfogadott nemzetközi egyezmények és megállapodások másként nem szabályozzák — a létesítményekre és tevékenységekre azokat a műszaki, igazgatási, szabályozási intézkedéseket, amelyek megelőzik a légkörnek, a víznek, a földnek, mint környezeti elemeknek a megengedett határértékeknél nagyobb szennyezését. Meghatározzák azokat az intézkedéseket is, melyek a határon átterjedő hatások kialakulásának megelőzésére hivatottak, elősegítve a környezetbe juttatott szennyezőanyag mennyiségének a lehető legkisebb szintre való csökkentésére irányuló kezdeményezést.

Source: https://magyarkozlony.hu/hivatalos-lapok/41072ebbc64e411aa4a75c522bb2ab11dc272bc8/dokumentumok/2982ff2466d2539eaa8d2fe8b387dedaaa973d2c/letoltes